ลุ้น SET เปิดบวกรับสถานการณ์โควิดดีขึ้น-ลุ้นทยอยปลดล็อกดาวน์
ลุ้น SET เปิดบวกรับสถานการณ์โควิดดีขึ้น-ลุ้นทยอยปลดล็อกดาวน์
ลุ้น SET เปิดบวกรับสถานการณ์โควิดดีขึ้น-ลุ้นทยอยปลดล็อกดาวน์
27 เม.ย. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้แกว่งไซด์เวย์ ให้น้ำหนักอิงทางบวก เช่นเดียวกับตลาดหุ้นในภูมิภาคเอเชียที่เช้านี้ส่วนใหญ่จะเคลื่อนไหวในแดนบวกกัน ตามดาวโจนส์ เนื่องจากสถานการณ์การแพร่ระบาดไวรัสโควิด-19 ในไทยดีขึ้น และจะมีการทยอยการปลดล็อกดาวน์
นอกจากนี้ ราคาน้ำมันได้ปรับตัวขึ้น 3 วันติดต่อกัน หลังจากที่แท่นขุดเจาะน้ำมันในสหรัฐฯลดลง แต่ตลาดฯคงจะไปได้ไม่ไกล เนื่องจากต่างรอดูการประชุมคณะรัฐมนตรี (ครม.) และการประชุมของหลายธนาคารกลาง อย่างธนาคารกลางญี่ปุ่น (BOJ), ธนาคารกลางยุโรป (ECB) และธนาคารกลางสหรัฐ (เฟด) ที่จะมีขึ้นในสัปดาห์นี้
พร้อมกันนี้ให้ติดตามการทยอยประกาศผลประกอบการของบริษัทจดทะเบียนในสัปดาห์นี้จะมี HMPRO, PTTEP, SCC เป็นต้น โดยให้แนวรับ 1,245-1,250 จุด ส่วนแนวต้าน 1,263-1,265 ถัดไป 1,270 จุด